****

**ΕΛΛΗΝΙΚΗ ΔΗΜΟΚΡΑΤΙΑ Καλλιθέα 27/09/2024**

**ΠΕΡΙΦΕΡΕΙΑ ΑΤΤΙΚΗΣ**

### **ΔΗΜΟΣ ΚΑΛΛΙΘΕΑΣ Αριθ. Πρωτ : 49018**

#### **ΔΙΕΥΘΥΝΣΗ : ΚΟΙΝΩΝΙΚΗΣ ΠΟΛΙΤΙΚΗΣ**

##### **ΤΜΗΜΑ : ΥΓΕΙΑΣ & ΚΟΙΝΩΝΙΚΗΣ ΠΡΟΣΤΑΣΙΑΣ**

###### ΤΑΧ. Δ/ΝΣΗ : Ανδρομάχης 100 Π Ρ Ο Σ

**ΑΡΜΟΔΙΟΣ : ΓΕΩΡΓΙΑ ΤΣΩΝΟΥ**

# ΤΗΛΕΦΩΝΟ : 210 9532717 Τον Πρόεδρο του Δημοτικού Συμβουλίου

|  |  |  |  |  |
| --- | --- | --- | --- | --- |
| **Ε-MAIL : g.tsonou@kallithea.gr** |  |  |  |  |
|  |  |  |  |  |

**ΘΕΜA : “Απόφαση για προώθηση αναδοχής και υιοθεσίας αδέσποτων ζώων συντροφιάς βάσει του ν. 4830/2021, Πρόγραμμα «ΑΡΓΟΣ» ”.**

Παρακαλούμε, κατά την προσεχή συνεδρίαση του Δημοτικού Συμβουλίου, όπως συμπεριλάβετε και το θέμα που αφορά: **“Απόφαση για προώθηση προγράμματος αναδοχής και υιοθεσίας αδέσποτων ζώων συντροφιάς βάσει του ν. 4830/2021, Πρόγραμμα «ΑΡΓΟΣ» ”.**

**Έχοντας υπόψη:**

1. Τις διατάξεις του N. 3852/2010 (Φ.Ε.Κ. 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
2. Τις διατάξεις του ν. 4830/2021- Νέο πλαίσιο για την ευζωία των ζώων συντροφιάς-Πρόγραμμα «ΑΡΓΟΣ» και λοιπές διατάξεις .
3. Την με αρ. 29/2023 εγκύκλιο του Υπ. Εσωτερικών με τίτλο «Θέματα αναδοχής αδέσποτων ζώων συντροφιάς».
4. Το άρθρο 12 του Ν. 4830 με τίτλο «Κίνητρα για την σήμανση, τη στείρωση και την υιοθεσία σκύλων και γατών».

Σύμφωνα με τον νόμο 4830/2021 (ΦΕΚ 169/Α΄/18.9.2021)με τίτλο «Νέο πλαίσιο για την ευζωία των ζώων συντροφιάς – «Πρόγραμμα ΑΡΓΟΣ» και λοιπές διατάξεις» εισήχθη νέο νομοθετικό πλαίσιο αναφορικά με την προστασία ζώων συντροφιάς και την εξασφάλιση ευζωίας τους, την ενίσχυση της υπεύθυνης ιδιοκτησίας των ζώων συντροφιάς καθώς και τη διαχείριση των αδέσποτων ζώων συντροφιάς και τη δημιουργία στρατηγικής για τη δραστική μείωση του αριθμού τους μέσω των προγραμμάτων υιοθεσίας.

Η υιοθεσία των αδέσποτων ζώων συντροφιάς κατά την οποία ένα αδέσποτο ζώο περιέρχεται σε κατάσταση δεσποζόμενου, αφενός μειώνει το αριθμό των αδέσποτων και αφετέρου συμβάλει στην ευζωία τους.

Στο άρθρο 7 του ως άνω νόμου προβλέπονται οι διαδικασίες υιοθεσίας αδέσποτων ζώων συντροφιάς και η λειτουργία Πανελλήνιας Πλατφόρμας Υιοθεσίας Αδέσποτων Ζώων Συντροφιάς.

Κάθε ζώο προς υιοθεσία καταχωρείται στην πλατφόρμα με το όνομά του, τη φωτογραφία του, την αναλυτική περιγραφή του, τον αριθμό ηλεκτρονικής ταυτοποίησης (microchip), την ηλικία του, το φύλο του, τα στοιχεία του υπεύθυνου του Δήμου ή του φιλοζωικού σωματείου ή οργάνωσης μη κερδοσκοπικού χαρακτήρα ή του καταφυγίου που μεριμνά για την υιοθεσία του ή **του αναδόχου *(****«Ανάδοχος» σύμφωνα με το άρθρο 2, παρ. 7, είναι το φυσικό πρόσωπο που φιλοξενεί προσωρινά ένα ή περισσότερα αδέσποτα ζώα συντροφιάς έως ότου αυτά υιοθετηθούν.*

***Ο ανάδοχος μπορεί να επιλέγεται από τον Δήμο*** *ή τα φιλοζωικά σωματεία και τις φιλοζωικές οργανώσεις μη κερδοσκοπικού χαρακτήρα.* ***Μεταξύ του αναδόχου και του Δήμου ή του φιλοζωικού σωματείου ή οργάνωσης μη κερδοσκοπικού χαρακτήρα ή του φυσικού προσώπου υπογράφεται σύμβαση αναδοχής, στην οποία ορίζονται οι υποχρεώσεις του αναδόχου και κάθε άλλη αναγκαία λεπτομέρεια***).

Περαιτέρω, στο άρθρο 7 παρ. 3, ορίζεται ότι προς το σκοπό της υπεύθυνης υιοθεσίας αδέσποτου ζώου στο εξωτερικό, είναι απαραίτητη η έκδοση πιστοποιητικού μέσω του συστήματος TRACES με την τήρηση των οριζόμενων στον κανονισμό ΕΕ/2016/29 και ΕΕ/2019/2035, για την έκδοση των οποίων μεριμνά ο ορισθείς ανάδοχος.

Οι ανωτέρω μεριμνούν για την ανάρτηση των στοιχείων του αδέσποτου ζώου στην ΠΠΥΑΖΣ και προβαίνουν σε όλες τις απαιτούμενες διαδικασίες έως την υιοθεσία του ζώου.

Αναλυτικότερα υπεύθυνοι για την καταχώρηση στην Πανελλήνια Πλατφόρμα Υιοθεσίας Αδέσποτων Ζώων Συντροφιάς μέσω του Μητρώου Καταγραφής και Παρακολούθησης Ζώων Συντροφιάς είναι οι παρακάτω:

* Οι εξουσιοδοτημένοι υπάλληλοι των Δήμων,
* οι αντιπρόσωποι φιλοζωικών σωματείων / οργανώσεων και καταφυγίων

Για την ανάρτηση αγγελίας ζώου προς υιοθεσία στην ΠΠΥ απαιτούνται:  
• οι προσωπικοί κωδικοί πρόσβασης στο Taxisnet, για αντιπροσώπους φιλοζωικών σωματείων / οργανώσεων και καταφυγίων  
• οι Κωδικοί Δημόσιας Διοίκησης, για υπαλλήλους Δήμου  
• ο κωδικός microchip του ζώου προς υιοθεσία  
• τα στοιχεία του ζώου προς υιοθεσία, τα οποία αντλούνται από το Μητρώο Καταγραφής και Παρακολούθησης Ζώων Συντροφιάς.  
• η φωτογραφία του ζώου προς υιοθεσία  
• τα στοιχεία επικοινωνίας του υπευθύνου του ζώου καθώς και τις ώρες επικοινωνίας  
• τυχόν σύνδεσμοι άλλων ιστοσελίδων που φιλοξενούν αγγελία του ζώου  
• έξοδα φροντίδας  
• ένα σύντομο κείμενο που θα διευκολύνει την υιοθεσία του ζώου  
Στην Πανελλήνια Πλατφόρμα Υιοθεσίας αναρτώνται επιπλέον:  
• Δεσποζόμενα ζώα, τα οποία οι ιδιοκτήτες τους επιθυμούν να αποχωριστούν για ειδικούς λόγους και δεν μπορούν να συνεχίσουν να τα φροντίζουν εφόσον  διαθέτουν εγκεκριμένη αίτηση παράδοσης του ζώου στο Δήμο μόνιμης κατοικίας τους.  
• Ζώα προς ευθανασία. Τα ζώα για τα οποία έχει ληφθεί απόφαση ευθανασίας, από τα αρμόδια κατά νόμο όργανα, δημοσιοποιούνται στην πανελλήνια πλατφόρμα υιοθεσίας και είναι διαθέσιμα επίσης για υιοθεσία.  
Προϋποθέσεις για την υιοθεσία ζώου συντροφιάς:  
• συμπλήρωση του 18ου έτος της ηλικίας σας  
• μη εγγραφή στο μητρώο παραβατών για παραπτώματα σχετικά με τα ζώα συντροφιάς που τηρείται στην Εισαγγελία Αθηνών  
• μη παράδοση ζώου σε Δήμο για τρία έτη πριν την ημερομηνία υιοθεσίας.

**Ο Δήμος Καλλιθέας αναγνωρίζοντας την σημασία της αναδοχής και υιοθεσίας των αδέσποτων ζώων συντροφιάς για τις καλές συνθήκες ευζωίας τους, προτίθεται** , βάσει του άρθρου 12 του Ν. 4830, με τίτλο «Κίνητρα για την σήμανση, τη στείρωση και την υιοθεσία σκύλων και γατών», που αναφέρει ότι:

“*Οι δήμοι δύνανται, με απόφαση του Δημοτικού Συμβουλίου, να παρέχουν κίνητρα, προκειμένου να ενθαρρύνουν τη σήμανση και καταχώριση στο ΕΜΖΣ των σκύλων και των γατών, τη στείρωσή τους, καθώς και την υιοθεσία αδέσποτων ζώων, είτε: α) μέσω διατακτικών («voucher») στους δημότες ή κατοίκους τους ή άλλων αντίστοιχων κινήτρων είτε β) με μείωση των δημοτικών τελών ανά έτος κατά ανώτατο ποσοστό έως δέκα τοις εκατό (10%) για τους ιδιοκτήτες στειρωμένων, σημασμένων και καταχωρημένων στο ΕΜΖΣ ζώων”.*

**να παρέχει δωρεάν κτηνιατρικές υπηρεσίες και την τροφή των ζώων στους αναδόχους/κηδεμόνες των ζώων του καταφυγίου μας.**

Κατόπιν των παραπάνω παρακαλούμε όπως το Δημοτικό Συμβούλιο αφού εξετάσει την εισήγηση της υπηρεσίας μας προβεί στην έγκριση της προώθησης προγράμματος αναδοχής και υιοθεσίας αδέσποτων ζώων συντροφιάς βάσει του ν. 4830/2021, Πρόγραμμα «ΑΡΓΟΣ» ”.

**Ο ΑΝΤΙΔΗΜΑΡΧΟΣ**

**ΠΑΝΑΓΙΩΤΗΣ ΓΑΛΑΝΟΠΟΥΛΟΣ**

Εσωτερική Διανομή

- Γραφ. Δημάρχου

- Γραφ. Αντιδημάρχου κ. Γαλανόπουλου

- Γραφ. Γεν. Γραμματέας

-Διεύθυνση Κοιν. Πολιτικής

-Τμήμα Υγείας & Κοιν. Προστασίας